Komisijos reglamentas (EEB) Nr. 3149/81
1981 m. spalio 30 d.
dėl prekių klasifikavimo Bendrojo muitų tarifo 38.19 T subpozicijoje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad vienodai būtų taikoma Bendrojo muitų tarifo nomenklatūra [1], su paskutiniais pakeitimais, padarytais Graikijos stojimo aktu, ypač į jo 3 straipsnį,
kadangi, siekiant užtikrinti vienodą Bendrojo muitų tarifo nomenklatūros taikymą, reikia priimti nuostatas dėl produkto, kurį sudaro D-gliucitolis (sorbitolis), kurio sudėtyje yra viena tūkstantoji dalis 1,2-benzisotiazolio-3-vienas 1,1-dioksido (sacharino), tarifinės klasifikacijos;
kadangi Bendrojo muitų tarifo, pridėto prie Tarybos reglamento (EEB) Nr. 950/68 [2] su paskutiniais pakeitimais, padarytais Reglamentu (EB) Nr. 3002/81 [3], 38.19 T subpozicijoje nurodomas D-gliucitolis (sorbitolis), išskyrus 29.04 C III subpozicijoje klasifikuojamą D-gliucitolį;
kadangi 29 skirsnio 1 pastabos a punkto nuostatose nurodoma, kad minėto skirsnio pozicija taikoma tik atskiriems chemiškai nustatytiems organiniams junginiams; kadangi pridėjus vieną tūkstantąją dalį 1,2-benzisotiazolio-3-vienas 1,1-dioksido (sacharino) minėto produkto nebegalima laikyti atskiru junginiu;
kadangi, nesant konkretesnės pozicijos, šis produktas turi būti klasifikuojamas pozicijoje Nr. 38.19 kaip kitur nenurodytas arba neįtrauktas produktas; kadangi pozicijoje Nr. 38.19 minėtam produktui turėtų būti parinkta subpozicija 38.19 T;
kadangi šiame reglamente nustatytos priemonės atitinka Bendrojo muitų tarifo nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Produktas, kurį sudaro D-gliucitolis (sorbitolis), kurio sudėtyje yra viena tūkstantoji dalis 1,2-benzisotiazolio-3-vienas 1,1-dioksido (sacharino), priskiriamas bendrojo muitų tarifo pozicijai Nr.
38.19 Chemijos arba giminingų pramonės šakų chemijos produktai arba preparatai (įskaitant ir sudarytus iš natūralių produktų mišinių), kitur nenurodyti arba neįtraukti; chemijos arba giminingų pramonės šakų produktų liekanos, kitur nenurodytos arba neįtrauktos:
T. D-gliucitolis (sorbitolis), išskyrus 29.04 C III subpozicijoje klasifikuojamą D-gliucitolį.
2 straipsnis
Šis reglamentas įsigalioja keturiasdešimt antrą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1981 m. spalio 30d.